**974 -2023**

|  |  |
| --- | --- |
| **11.10.**  **srijeda** | Okupljanje grupe u Zračnoj luci Split u 12,00 sati. Podjela putne dokumentacije i prijava na let za Glasgow u 14,10 sati. Dolazak u zračnu luku Glasgow u 18,05 sati po lokalnom vremenu. Po dolasku ukrcaj u autobus i vožnja prema Edinburghu. Smještaj u hotel. Kraći odmor. U pratnji voditelja putovanja odlazak u šetnju gradom. Povratak u hotel. Noćenje. |
| **12.10.**  **četvrtak** | Doručak. U pratnji voditelja putovanja odlazak u pješački razgled glavnog grada Škotske: Royal Mile – glavna povijesna ulica u kojoj se nalaze pubovi, restorani, i suvenirnice, katedrala St. Giles, Mercat Cross - mjesto održavanja srednjovjekovnih mučenja, škotski Parlament, palača Holyrood – službena rezidencija britanskih monarha za vrijeme boravka u Škotskoj, ... Edinburgh je jedan od najljepših europskih gradova okružen nizom stjenovitih brežuljaka, koji je u 18.st. dobio nadimak „Atena sjevera“. U ovom predivnom i mističnom gradu književnica J.K. Rowling je osmislila priču o najpoznatijem čarobnjaku na svijetu Harryju Potteru. Nakon razgleda slobodno vrijeme za osobne programe. Povratak u hotel. Noćenje. |
| **13.10.**  **petak** | Doručak. U pratnji voditelja putovanja odlazak pješice do *dvorca Edinburgh* koji se ponosno uzdiže na brdu iznad grada. Brdo je nastalo vulkanskom aktivnošću pa zbog tamnih stijena dvorac izgleda mistično. Mogućnost organiziranog razgleda dvorca u kojemu se čuvaju škotski kraljevski dragulji i „kamen istine“, apartmani Mary Stuart i kapelica Sv. Margarete iz 11 st. Nakon razgleda odlazak do glavnih trgovačkih ulica Princess Street i Royal Mile. Slobodno vrijeme za kupovinu suvenira i odmor u nekom od pubova ili restorana. Po želji grupe mogućnost organiziranog posjeta jednoj od destilerija u gradu poznatih po proizvodnji škotskog viskija. Povratak u hotel. Noćenje. |
| **14.10.**  **subota** | Doručak. Ukrcaj u autobus i odlazak do dvorca *Stirling*, kraljevske rezidencije Stewart gdje je 1543. god. okrunjena škotska kraljica Mary of the Scots. Razgled dvorca koji je bio strateška točka srednjovjekovne Škotske. Nastavak vožnje do *Glasgowa*, najvećeg grada u Škotskoj koji se smjestio u dolini Lowlands, na rijeci Clyde. Danas je ovaj grad najpoznatiji po svom brodogradilištu na čijim su dokovima izgrađeni svjetski poznati brodovi kao Queen Mary i Queen Elizabeth. Prijava i smještaj u hotel. Kraći odmor. U pratnji voditelja putovanja odlazak u razgled gradskog središta: centralni gradski trg George Square, spomenik kraljici Viktoriji, Gradska vijećnica, Katedrala, Moderna galerija, ... Nakon razgleda slobodno vrijeme za osobne programe. Povratak u hotel. Noćenje. |
| **15.10.**  **nedjelja** | Ranija odjava iz hotela. Transfer do zračne luke. Prijava na let za Split u 6,25 sati. Dolazak u splitsku zračnu luku u 10,25 sati. |

**CIJENA ARANŽMANA:**

|  |  |
| --- | --- |
| **Uplata rezervacije: 300,00 € / 2.260,35 kn**  (iznos promjenjiv-ovisno o cijeni zrakoplovne karte)  nadoplata za 1/1 sobu: na upit | 20 – 24 putnika 960,00 € / 7.233,12 kn  15 – 19 putnika 990,00 € / 7.459,16 kn |

**Program uključuje:** prijevoz zrakoplovom na relaciji Split – Glasgow – Split sa uključenim zrakoplovnim pristojbama, ručnu prtljagu max.dimenzija 45 x 36 x 20 cm, predanu prtljagu do max. 15 kg, prijevoz autobusom turističke klase prema programu putovanja, transfer autobusom do zračne luke u Glasgowu, smještaj u hotelu 3\* u Edinburghu na bazi 3 noćenja sa doručkom u dvokrevetnim sobama, smještaj u hotelu 3\* u Glasgowu na bazi 1 noćenja sa doručkom (breakfast box) u sobama sa bračnim krevetom, ulaznicu za dvorac Stirling, razglede prema programu putovanja, putno zdravstveno osiguranje Generali, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja i organizaciju putovanja

**Program ne uključuje:** ulaznicu za dvorac Edinburgh – 21,00 € /158,22 kn (informativna cijena, plaćanje u funtama na licu mjesta), ulaznice za muzeje i kulturno-povijesne spomenike koji nisu navedeni programom, dodatne sadržaje, troškove osobne prirode, obroke koji nisu uključeni programom, troškove javnog gradskog prijevoza

**Preporuka:** uplata police osiguranja rizika od otkaza putovanja: 31,00 € /203,43 kuna (plativo isključivo kod uplate rezervacije)

**ZA OVO PUTOVANJE POTREBNA JE VAŽEĆA PUTOVNICA**